125. ΑΠΟΦΑΣΗ ΟΛΟΜΕΛΕΙΑΣ ΤΗΣ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ  ΤΑΧΥΔΡΟΜΕΙΩΝ (ΕΕΤΤ) Αριθ. 455/53 της 5/23 Οκτ. 2007 (ΦΕΚ Β΄2059) Τροποποίηση κανονιστικών αποφάσεων της ΕΕΤΤ εκδοθεισών στο πλαίσιο της δευτερογενούς νομοθεσίας του ν. 3431/2006. Έχοντας υπόψη: 1. Τον ν. 3431/2006 «Περί Ηλεκτρονικών Επικοινωνιών και άλλες Διατάξεις» (ΦΕΚ 13/Α΄), ιδίως τα άρθρα 6 και 12, στοιχ. μα, Σελ. 386,686 Τεύχος      Σελ.        2. Τον ν. 3469/2006, «Εθνικό Τυπογραφείο, Εφημερίς της Κυβερνήσεως και λοιπές διατάξεις» (ΦΕΚ 131/Α΄), ιδίως τις διατάξεις των άρθρων 5 («Δημοσιευτέα ύλη») και 8 («Πράξεις που δεν δημοσιεύονται»), 3. Την ανάγκη αποσαφήνισης του τρόπου δημοσίευσης των αποφάσεων της ΕΕΤΤ, σύμφωνα με τις ισχύουσες διατάξεις, για την προστασία των προσώπων τα οποία εκάστοτε αφορούν, και, ειδικότερα, τροποποίησης των κανονιστικών αποφάσεων της ΕΕΤΤ εκδοθεισών στο πλαίσιο της δευτερογενούς νομοθεσίας του ν. 3431/2006, 4. Την υπ’ αριθμ. ΕΕΤΤ 11961/Φ.600/3.10.2007 εισήγηση της αρμόδιας Υπηρεσίας της ΕΕΤΤ, 5. το γεγονός ότι η παρούσα απόφαση δεν επάγεται επιβάρυνση του κρατικού προϋπολογισμού ή του προϋπολογισμού της ΕΕΤΤ, αποφασίζει: Άρθρο 1 Σκοπός Σκοπός της παρούσας απόφασης είναι η θέσπιση κανόνων διαδικασίας δημοσίευσης των αποφάσεων της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.) με τροποποίηση, εφόσον απαιτείται, των κανονιστικών αποφάσεων της ΕΕΤΤ εκδοθεισών κατ’ εξουσιοδότηση του ν.3431/2006 (ΦΕΚ 13/Α΄). Άρθρο 2 Τρόποι δημοσίευσης 1. Σε όσες κανονιστικές πράξεις της ΕΕΤΤ εκδόθηκαν στο πλαίσιο της δευτερογενούς νομοθεσίας του ν.3431/2006 και γίνεται μνεία της υποχρέωσης δημοσιεύσεως των κατ’ εξουσιοδότηση αυτών των πράξεων εκδιδόμενων αποφάσεών της, οι σχετικές διατάξεις έχουν το εξής περιεχόμενο: 22.ΔΑ.α.125 Οργάνωση και Λειτουργία των Τηλεπικοινωνιών - Ε.Ε.Τ.Τ. α. Αν η πράξη της ΕΕΤΤ είναι κανονιστική, δημοσιεύεται στην Εφημερίδα της Κυβερνήσεως ή με όποιον άλλο πρόσφορο τρόπο ορίζεται στις κείμενες διατάξεις. β. Αν η πράξη της ΕΕΤΤ είναι ατομική, δεν απαιτείται δημοσίευση στην Εφημερίδα της Κυβερνήσεως εκτός αν συνάγεται ρητά από τον νόμο ότι τούτο απαιτείται. 2. Όταν δεν απαιτείται δημοσίευση στην Εφημερίδα της Κυβερνήσεως, σύμφωνα με την παράγραφο 1, η ΕΕΤΤ μπορεί να ορίζει άλλους πρόσφορους τρόπους δημοσιοποίησης των αποφάσεών της, όπως την καταχώρηση στην ιστοσελίδα της ή/και τη δημοσίευση στον ημερήσιο τύπο ή/και την κοινοποίησή της σε ενδιαφερομένους φορείς ή πρόσωπα. 